คณะมนุษยศาสตร์ มหาวิทยาลัยรามคำแหง

คณะมนุษยศาสตร์ มหาวิทยาลัยรามคำแหง เป็นส่วนราชการที่มีฐานะเทียบเท่ากอง เป็นหนึ่งในสี่คณะ ที่ถือกำเนิดขึ้นพร้อมกับการจัดตั้ง มหาวิทยาลัยรามคำแหง ประกอบไปด้วย คณะนิติศาสตร์ คณะบริหารธุรกิจ คณะมนุษยศาสตร์ และคณะศึกษาศาสตร์

เริ่มแรกในปี พ.ศ. 2514 คณะมนุษยศาสตร์ เปิดสอน 5 สาขาวิชา คือ สาขาวิชาภาษาอังกฤษ สาขาวิชาภาษาไทย สาขาวิชาประวัติศาสตร์ สาขาวิชาบรรณารักษศาสตร์ และสาขาวิชาภาษาฝรั่งเศส 

 ประวัติ 
คณะมนุษยศาสตร์ มหาวิทยาลัยรามคำแหง คณะมนุษยศาสตร์ ได้ถือกำเนิดมาพร้อมกับมหาวิทยาลัยรามคำแหง โดยจัดตั้งขึ้นตาม "พระราชบัญญัติมหาวิทยาลัยรามคำแหง พุทธศักราช 2514" ซึ่งมีพระบรมราชโองการโปรดเกล้าฯให้ประกาศใช้เมื่อวันที่ 26 กุมภาพันธ์ พ.ศ. 2514

แต่แรกนั้น ที่ทำการของคณะมนุษยศาสตร์เป็นอาคารหลังหนึ่งในงานแสดงสินค้านานาชาติแห่งประเทศไทย ต่อมามหาวิทยาลัยฯ ได้อนุมัติให้คณะมนุษยศาสตร์สร้างอาคารถาวรขึ้นใหม่ คือ อาคารคณะมนุษยศาสตร์ 1 ในปัจจุบัน

ได้มีการวางศิลาฤกษ์ในวันที่ 28 กันยายน พ.ศ. 2516 โดยสมเด็จพระพุทธโฆษาจารย์ (วาสน์ วาสโน) (สมณศักดิ์ในขณะนั้น ต่อมาได้เลื่อนสมณศักดิ์เป็น สมเด็จพระสังฆราชเจ้า กรมหลวงชินวราลงกรณ)

อาจารย์และข้าราชการคณะมนุษยศาสตร์จึงได้พร้อมใจกันถือเอาวันที่ 28 กันยายน ของทุกปีเป็นวันคณะมนุษยศาสตร์ ตั้งแต่บัดนั้น เป็นต้นมา

ปัจจุบันคณะมนุษยศาสตร์บริหารงานภายใต้พระราชบัญญัติมหาวิทยาลัยรามคำแหง พ.ศ. 2541 โดยดำเนินงานตามภารกิจของมหาวิทยาลัยรามคำแหง อันได้แก่
การจัดการเรียนการสอน การวิจัย การจัดบริการทางวิชาการแก่สังคม และการทำนุบำรุงศิลปวัฒนธรรม โดยมุ่งเน้นการผลิตบัณฑิตที่มีคุณภาพ เพียบพร้อมไปด้วยคุณธรรม จริยธรรม มีความรู้ด้านวิชาชีพ การสื่อสาร และการใช้เทคโนโลยีสารสนเทศ นอกจากนี้ ยังมีการส่งเสริมให้มีการวิจัยเพื่อพัฒนาให้เป็นองค์กรแห่งการเรียนรู้ ทั้งหมดนี้สะท้อน
ให้เห็นอย่างชัดเจนถึงคุณลักษณะซึ่งดำรงความเป็นมนุษยศาสตร์อันโดดเด่นและเป็นความภาคภูมิใจของบุคลากรและนักศึกษาของคณะมนุษยศาสตร์ทุกคน

 หลักสูตรการศึกษา 
คณะมนุษยศาสตร์จัดการเรียนการสอน ระดับปริญญาตรี จำนวน 11 สาขาวิชา และระดับปริญญาโท จำนวน 1 สาขาวิชา รวมทั้งหมด 12 สาขาวิชาใน 2 หลักสูตร ดังนี้
หลักสูตรที่เปิดสอนในคณะมนุษยศาสตร์ มหาวิทยาลัยรามคำแหงภาควิชาระดับปริญญาบัณฑิตระดับปริญญามหาบัณฑิตภาควิชาภาษาอังกฤษและภาษาศาสตร์หลักสูตรศิลปศาสตรบัณฑิต (ศศ.บ.)

 สาขาวิชาภาษาอังกฤษภาควิชาภาษาไทยและภาษาตะวันออกหลักสูตรศิลปศาสตรบัณฑิต (ศศ.บ.)

 สาขาวิชาภาษาไทย
 สาขาวิชาภาษาจีน
 สาขาวิชาภาษาญี่ปุ่น
 สาขาวิชาภาษาและวัฒนธรรมตะวันออกภาควิชาประวัติศาสตร์หลักสูตรศิลปศาสตรบัณฑิต (ศศ.บ.)

 สาขาวิชาประวัติศาสตร์
 สาขาวิชาประวัติศาสตร์เพื่อการท่องเที่ยวภาควิชาบรรณารักษศาสตร์หลักสูตรศิลปศาสตรบัณฑิต (ศศ.บ.)

 สาขาวิชาสารสนเทศศาสตร์และบรรณารักษศาสตร์ภาควิชาภาษาตะวันตกหลักสูตรศิลปศาสตรบัณฑิต (ศศ.บ.)

 สาขาวิชาภาษาตะวันตก
 วิชาเอกภาษาฝรั่งเศส
 วิชาเอกภาษาเยอรมัน
 วิชาเอกภาษารัสเซีย
 วิชาเอกภาษาสเปนหลักสูตรศิลปศาสตรมหาบัณฑิต (ศศ.ม.)

 สาขาวิชาภาษาเยอรมันในฐานะ ภาษาต่างประเทศ (หลักสูตรนานาชาติ)ภาควิชาปรัชญาหลักสูตรศิลปศาสตรบัณฑิต (ศศ.บ.)

 สาขาวิชาปรัชญา ภาควิชาสังคมวิทยาและมานุษยวิทยาหลักสูตรศิลปศาสตรบัณฑิต (ศศ.บ.)

 สาขาวิชาสังคมวิทยาและมานุษยวิทยา

 ทำเนียบคณบดี 
ทำเนียบคณบดีคณะมนุษยศาสตร์ มหาวิทยาลัยรามคำแหงรายนามคณบดีวาระการดำรงตำแหน่ง1. ศาสตราจารย์ ดร.อุดม วโรตม์สิกขดิตถ์พ.ศ. 2514 - พ.ศ. 25222. รองศาสตราจารย์ ดร.พัฒน์ น้อยแสงศรีพ.ศ. 2522 - พ.ศ. 25263. รองศาสตราจารย์ ดร.อุทัย ภิรมย์รื่นพ.ศ. 2526 - พ.ศ. 25304. รองศาสตราจารย์อรุณทวดี พัฒนิบูลย์พ.ศ. 2530 - พ.ศ. 25345. รองศาสตราจารย์พัชรี พลาวงศ์พ.ศ. 2534 - พ.ศ. 25386. รองศาสตราจารย์นนทนา เผือกผ่องhttps://ruir.lib.ru.ac.th/sites/default/files/30092540.pdfพ.ศ. 2538 - พ.ศ. 25407. รองศาสตราจารย์ ดร.พิชญ์ สมพองhttps://ruir.lib.ru.ac.th/sites/default/files/30092547.pdfพ.ศ. 2540 - พ.ศ. 25478. รองศาสตราจารย์ณภาจรี นาควัชระพ.ศ. 2547 - พ.ศ. 25519. รองศาสตราจารย์ ทวีศักดิ์ ปิ่นทองพ.ศ. 2551 - พ.ศ. 255510. ผู้ช่วยศาสตราจารย์ ดร.อาจรณ เชษฐสุมนพ.ศ. 2555 - พ.ศ. 256111. ผู้ช่วยศาสตราจารย์ไม้ สงวนสกุล (รักษาการแทนฯ)พ.ศ. 2561 - พ.ศ.256212. รองศาสตราจารย์วิโรจ นาคชาตรีพ.ศ. 2562 - พ.ศ. 256613. ผู้ช่วยศาสตราจารย์ทิพอุษา ศรีเพริศhttps://decorate.su.ac.th/wp-content/uploads/2024/02/คำสั่งแต่งตั้ง-กก.ประเมินฯ-หลักสูตร-65.pdfพ.ศ. 2566 - ปัจจุบัน

 แผนผังที่ทำการคณะ  

อาคาร 1  (HUB 1) เป็นอาคาร 5 ชั้น

 อาคาร 1 ชั้นที่ 1 เป็นที่ตั้งของห้องทำงานเลขานุการคณะฯ หน่วยส่งเสริมและพัฒนาทางวิชาการ หน่วยกิจการนักศึกษา หน่วยทะเบียน หน่วยอาคารสถานที่  ห้องผลิตเอกสาร และสำนักงานโครงการภาคพิเศษหลักสูตรวัฒนธรรมเพื่อการท่องเที่ยว
 อาคาร 1 ชั้นที่ 2 เป็นที่ตั้งของงานคลังและพัสดุ งานนโยบายและแผน หน่วยการเจ้าหน้าที่ หน่วยสารบรรณ หน่วยผลิตเอกสาร ภาควิชาสังคมวิทยาและมานุษยวิทยาและห้องทำงานคณาจารย์ภาควิชาฯ
 อาคาร 1 ชั้นที่ 3 เป็นที่ตั้งของห้องประชุมพดด้วง หน่วยโสตทัศนศึกษา ห้องเรียน AV-IT 1 และห้องปฏิบัติการทางภาษา
 อาคาร 1 ชั้นที่ 4 เป็นที่ตั้งของภาควิชาภาษาอังกฤษและภาษาศาสตร์และห้องทำงานคณาจารย์ภาควิชาฯ
 อาคาร 1 ชั้นที่ 5 เป็นที่ตั้งของภาควิชาปรัชญาและห้องทำงานคณาจารย์ภาควิชาฯ  ภาควิชาบรรณารักษศาสตร์ ห้องปฏิบัติการสารสนเทศและห้องทำงานคณาจารย์ภาควิชาฯ  ห้องสมุดคณะฯ

อาคาร 2  (HUB 2) เป็นอาคาร 5 ชั้น 

 อาคาร 2 ชั้นที่ 1 เป็นที่ตั้งของห้องทำงานคณบดี ห้องทำงานรองคณบดีฝ่ายวิชาการและวิจัยและรองคณบดีฝ่ายนโยบายและแผน  ห้องทำงานรองคณบดีฝ่ายบริหาร และห้องทำงานรองคณบดีฝ่ายสวัสดิการ ห้องประชุมศรีศรัทธา  ห้องศูนย์สารสนเทศและศูนย์แปล งานประกันคุณภาพการศึกษา และสำนักงานโครงการปริญญาตรีภาคพิเศษ
 อาคาร 2 ชั้นที่ 2 เป็นที่ตั้งของห้องรับรองแขก สำนักงานบัณฑิตศึกษา และห้องประชุมพวงแสด
 อาคาร 2 ชั้นที่ 3 เป็นที่ตั้งของภาควิชาภาษาตะวันตก และห้องทำงานคณาจารย์สาขาวิชาภาษาเยอรมัน สาขาวิชาภาษารัสเซีย สาขาวิชาภาษาฝรั่งเศส  สาขาวิชาภาษากรีก  สาขาวิชาภาษาโปรตุเกส สาขาวิชาภาษาสเปน
 อาคาร 2 ชั้นที่ 4 เป็นที่ตั้งของภาควิชาประวัติศาสตร์  และห้องทำงานคณาจารย์ภาควิชาฯ
 อาคาร 2 ชั้นที่ 5 เป็นที่ตั้งของภาควิชาภาษาไทยและภาษาตะวันออก และห้องทำงานคณาจารย์ ประจำภาควิชาฯ สาขาวิชาภาษาไทย สาขาวิชาภาษามลายู สาขาวิชาภาษาอาหรับ สาขาวิชาภาษาญี่ปุ่น สาขาวิชาภาษาจีน สาขาวิชาภาษาเกาหลี สาขาวิชาภาษาบาลี-สันสกฤตและฮินดี สาขาวิชาภาษาลาว สาขาวิชาภาษาเมียนมา สาขาวิชาภาษาเขมร

 อ้างอิง 

หมวดหมู่:มหาวิทยาลัยรามคำแหง
หมวดหมู่:คณะมนุษยศาสตร์ในประเทศไทย